นายกรัฐมนตรี กำชับ อย่าให้เห็นภาพผู้ป่วยโควิด-19 รอคอยข้างถนนอีก
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 หรือ ศบศ.ครั้งที่ 3/2564 ผ่านระบบวิดีโอคอนเฟอเรนซ์โดยนายกรัฐมนตรี กล่าวช่วงต้นการประชุม ได้สั่งทุกหน่วยงานทำทุกทาง ลดจำนวนผู้ติดเชื้อในบ้านและผู้ที่คอยรถมารับ ต้องไม่เห็นการคอยอยู่ตามถนนอีกต่อไป ซึ่งถือเป็นความรับผิดชอบของทุกหน่วยงาน ไม่ใช่กระทรวงสาธารณสุขเพียงอย่างเดียว ต้องหาวิธีการให้ได้ให้คนเหล่านี้มาสู่โรงพยาบาลสนาม